Развлечение | Жана Караиванова, So Independent: Българското кино имаше много силна година - Dnevnik.bg
Жана Караиванова, So Independent: Българското кино имаше много силна година
15:07, 24 дек 15 , 7540
В края на годината неизбежно идва времето за осмисляне на постигнатото и набелязване на целите за бъдещето. По традиция "Дневник" се обърна към няколко режисьори, продуценти, сценаристи и организатори на фестивали с въпроси за тяхната лична класация на 2015 г. в киното и за очакванията им към новата година. Отговорите им може да четете в специалната тема "Годината".
Жана Караиванова е българска актриса, основател на фестивала за независимо американско кино у нас So Independent и реципрочното събитие за български филми в Ню Йорк, където живее. През 2015 г. So Independent учреди свой борд на съветниците с български и американски кинопрофесионалисти, както и първите си награди - "Независим дух на София", които от догодина планира да връчва с помощта на професионално жури.
Каква беше юбилейната 2015 г. за българското кино?
- Българското кино имаше много силна година - излязоха на екран стойностни и различни като художествени търсения филми. "Урок" на Кристина Грозева и Петър Вълчанов беше несъмнения фаворит по отношение на международни награди и най-успешния български независим филм направен без държавни средства в историята на киното ни.
Номинацията на България за "Оскар" филмът на Стефан Командарев "Съдилището" направи сериозна и професионална кампания в САЩ и се класира между първите 18 филма в състезанието за най-добър чуждоезичен филм - достойно представяне сред силната световна конкуренция. "Потъването на Созопол" отнесе куп международни награди и дори награда за най-добър филм на фестивал в Ню Йорк. И трите филма показахме пред препълнени салони в Манхатън по време на "София Индипендънт - Ню Йорк".
"Каръци" на Ивайло Христов спечели една от най-големите международни награди давани на български филм в историята ни "Златен Свети Георги" за най-добър игрален филм в Москва и спечели "Златна роза" във Варна. Акцент на "София Индипендънт 2016" пък, бяха българите, които правят световно кино в Америка - Изабела Ценкова и продуцирания от нея победител от "Сънданс" 2015 "Глутницата" на Кристал Мозел, Кристина Николова и Александър Станишев, заснели "Докоснати от огън" на Пол Далио...
С награда на критиката на "Златна роза" започна и представянето на най-новия филм на Иван Черкелов "Семейни реликви", който имаше своята премиера на "Со Индипендънт" и в който имах удоволствието да участвам отнова като актриса...
Това е добрата страна а, тъжен проблем е, че в годината, когато се навършват 100 години българско кино законът за кино не се изпълнява изцяло, финансови трусове и проблеми усложняват и съпътстват неизменно творческия процес.
Какво му пожелавате за догодина?
- Пожелавам му да се развива в по-спокойна атмосфера, да запази високите си амбиции и необходимата за изпълнението им творческа енергия. Пожелавам да го съпътстват награди и удовлетворение от постигнатото. За всичко това е необходима подкрепа и ясни правила и пожелавам 2016 да бъде годината в която наболелите проблеми ще получат своите решения.
Кои бяха за вас най-добрите филми на 2015 г. - български и чуждестранни?
- Български - "Каръци", "Семейни реликви", "Съдилището", "Урок", "Жажда".
Чуждестранни - "Омарът", "Мандарина", "Бавен запад", "Карол", "Междузвездни войни: Епизод 7", "Глутницата", "Синът на Саул", "Докоснати от огън".
Кои филми очаквате с нетърпение през 2016 г.?
- "Омразната осморка" на Куентин Тарантино, "Жулиета" на Педро Алмодовар, "Сноудън" на Оливър Стоун, "Книга за джунглата" на Джон Фавро, новите български филми.
Коя беше вашата лична книга, изложба, постановка, събитие от българския културен живот?
- Бях в България само през есента, но "Къщата на гнева" на Диана Добрева, "На ръба" на Сашо Морфов, "Чайка" на Явор Гърдев, изложбата на Кристо и Жан Клод в Софийска градска художествена галерия са част от събитията, които ме впечатлиха.
За мен събитието на българския културен живот през 2015 година е развитието на НДК под ръководството на Мирослав Боршош и неговия екип, които с много професионализум и труд превърнаха НДК в истински "Дворец на културата" от който и ние, като продуценти и софийската публика толкова имаме нужда.
Жана Караиванова е новият директор на Филмовия център
"Потъването на Созопол" обра и трите големи отличия на фестивал в Прага
Фотогалерия: Подводният рай Тенерифе
Десет съвременни български филма ще бъдат показани в Барселона
Мира Сталева: Желая на киното обединена гилдия, която да цени взаимно успехите си
21:07, 13 дек 19 / Галерии 22
17:18, 13 дек 19 / Развлечение 10
elevation04 15:12, 24 дек 15 / Весело
А бе успехите на българското кино си ги зная само един файтон хора :-)
Рейтинг: 627 15:12, 24 дек 15 Весело
А бе успехите на българското кино си ги зная само един файтон хора
Рейтинг: 588 16:04, 24 дек 15 Неутрално
Когато направите филм като "Защо точно аз" на румънците се обадете. А "Урок" не е нищо особено, добра игра на главната героиня и дотам.
Рейтинг: 1127 20:52, 24 дек 15 Неутрално
Рейтинг: 571 14:23, 26 дек 15 Неутрално
"Събирач на трупове" си беше супер симпатичен. Може да ней бил най-добър, ама другите като не съм ги гледал ... фенско!
Тоест има някво размърдване у нас. Без едно количество филми няма как да има малко на брой много добри и наградени. Успех им желая на всички!
Рейтинг: 571 14:24, 26 дек 15 Неутрално
'чезвай ве! не бил нищо особено, апък получил най-много чуждестранни награди. е явно не от теб ... и слава Богу!
Рейтинг: 588 14:28, 26 дек 15 Неутрално
До коментар [#5] от "basilicum":
Ок, преместих си го